turjo4nis/wikipedia-bn-dump-20250701 huggingface dataset:
নীলসাগর এক্সপ্রেস

নীলসাগর এক্সপ্রেস হলো বাংলাদেশ রেলওয়ের একটি জনপ্রিয় আন্তঃনগর ট্রেন যা রাজধানী ঢাকা এবং উত্তরাঞ্চলের নীলফামারী জেলার সীমান্তবর্তী  চিলাহাটি রেলওয়ে স্টেশনের মধ্যে চলাচল করে। এটি প্রথমে নীলফামারীর সৈয়দপুর থেকে ঢাকা ক্যান্টনমেন্ট স্টেশনে চলাচল করত, পরে চিলাহাটি ও ঢাকা কমলাপুর পর্যন্ত বর্ধিত করা হয়। এটি বাংলাদেশের দ্রুত ও বিলাসবহুল ট্রেনগুলোর একটি।

ইতিহাস 
নীলসাগর এক্সপ্রেস ট্রেনটি ২০০৭ সালে ১ ডিসেম্বর ঢাকা থেকে নীলফামারীর সৈয়দপুর রুটে চালু করেন তৎকালীন তত্বাবধায়ক সরকার। ট্রেনটি চিলাহাটি থেকে চালুর করার কথা থাকলেও সৈয়দপুর-চিলাহাটি পুরাতন রেল পরিকাঠামোর কারণে ট্রেনটি সৈয়দপুর থেকে যাত্রা শুরু করে। অবশেষে ২০১৫ সালের ২৮ জানুয়ারি আনুষ্ঠানিক উদ্বোধনের মাধ্যমে ট্রেনটি চিলাহাটি থেকে চলাচল শুরু করে।

রোলিং স্টক 
২০০৭ সাল থেকে এই ট্রেনটি ইন্দোনেশিয়া থেকে আমদানি সাদা ব্রডগেজ রেক দ্বারা পরিচালনা করা হয়। ২০১৬ সালে ইন্দোনেশিয়া থেকে আমদানি আধুনিক রেক দ্বারা পরিচালনা শুরু হয়। কিন্তু এই রেক পরিবর্তন করে ভারত থেকে আমদানি এলএসবি রেক দ্বারা পরিচালনা শুরু হয়, যা আরামদায়ক না হওয়ায় নীলফামারী জনগণ আবার আন্দোলন করে। তাদের দাবি ছিল ইন্দোনেশিয়া থেকে আমদানি আধুনিক রেক পুনরায় নীলসাগরে দেওয়া। অবশেষে ২০২০ সালে শুরুর দিকে বনলতা এক্সপ্রেস ট্রেনের নতুন পিটি ইনকা রেক নীলসাগর কে দিয়ে দেওয়া হয়, ফলে নীলসাগরের ভারতীয় বিলাসবহুল রেক পায় বনলতা এক্সপ্রেস ট্রেন। বর্তমানে চীন থেকে আমদানিকৃত নতুন আধুনিক সি.আর‌.আর.সি রেক দ্বারা পরিচালনা করা হয়।

যাত্রাবিরতি 
 ঢাকা কমলাপুর রেলওয়ে স্টেশন 
 ঢাকা বিমানবন্দর রেলওয়ে স্টেশন
 জয়দেবপুর রেলওয়ে স্টেশন
 ইব্রাহিমাবাদ রেলওয়ে স্টেশন
 মুলাডুলি রেলওয়ে স্টেশন 
 নাটোর রেলওয়ে স্টেশন
 আহসানগঞ্জ রেলওয়ে স্টেশন 
 সান্তাহার রেলওয়ে স্টেশন
 আক্কেলপুর রেলওয়ে স্টেশন
 জয়পুরহাট রেলওয়ে স্টেশন
 বিরামপুর রেলওয়ে স্টেশন
 ফুলবাড়ী রেলওয়ে স্টেশন
 পার্বতীপুর রেলওয়ে স্টেশন
 সৈয়দপুর রেলওয়ে স্টেশন
 নীলফামারী রেলওয়ে স্টেশন
 ডোমার রেলওয়ে স্টেশন

সময়সূচী 
নীলসাগর এক্সপ্রেস ট্রেনটি নীলফামারীর চিলাহাটি থেকে যাত্রা শুরু করে রাত ৮টা এবং ঢাকায় পৌঁছায় ভোঁর ৫টায় ৩০ মিনিট। যাত্রাপথে সময় লাগে ৯ ঘন্টা ৩০ মিনিট। 

অপরদিকে নীলসাগর এক্সপ্রেস ট্রেনটি ঢাকা থেকে যাত্রা শুরু করে ভোঁর ৬টা ৪০ মিনিট এবং চিলাহাটি পৌঁছায় বিকাল ৪টা। যাত্রাপথে সময় লাগে ৯ ঘন্টা ২০ মিনিট।

দুর্ঘটনা 

 ৭ই নভেম্বর ২০২০: ভোর চারটার দিকে গাজীপুরের বঙ্গবন্ধু হাই-টেক সিটি রেলওয়ে স্টেশনের নিকটবর্তী সোনাখালী এলাকার একটি রেল ক্রসিং-এ একটি যাত্রীবাহী বাসের সাথে ৭৬৬ ডাউন নীলসাগর এক্সপ্রেসের সংঘর্ষ হয়। এতে বাসের একজন যাত্রীসহ ২ জন মারা যান। আহত তিনজনকে কালিয়াকৈর উপজেলা স্বাস্থ্য কমপ্লেক্সে নেওয়ার পর আরও একজন মারা যান।

তথ্যসূত্র

বহিঃসংযোগ 
 বাংলাদেশ রেলওয়ে অফিসিয়াল ওয়েবসাইট

বাংলাদেশের আন্তঃনগর ট্রেন
বাংলাদেশের নামযুক্ত যাত্রীবাহী ট্রেন
২০০৭-এ চালু রেল পরিষেবা
কুষ্টিয়া ইসলামিয়া কলেজ

কুষ্টিয়া ইসলামিয়া কলেজ কুষ্টিয়াতে অবস্থিত একটি কলেজ। কলেজটি ১৯৬৮ সালে স্থানীয় ব্যক্তিবর্গের দ্বারা প্রতিষ্ঠিত হয়। বাংলাদেশের স্বাধীনতা যুদ্ধের সময় এই কলেজ প্রাঙ্গণে স্বাধীন বাংলাদেশের পতাকা উত্তোলন করা হয়েছিল।

অবস্থান 

কলেজটি কুষ্টিয়া নগরের মজমপুর মৌজার থানাপাড়ায় এনএস রোডের দক্ষিণ পাশে অবস্থিত। কলেজের পিছনেই কুষ্টিয়া কোর্ট রেলওয়ে স্টেশন অবস্থিত। কলেজের বিপরীত পাশে কুষ্টিয়া পাবলিক লাইব্রেরি ও কুষ্টিয়া কেন্দ্রীয় জামে মসজিদ অবস্থিত। নগরের জিরো পয়েন্ট মজমপুর গেট হতে কলেজে দুরত্ব প্রায় ১ কিলোমিটার।

ইতিহাস 

কলেজটি ১৯৬৮ সালে তৎকালীন কুষ্টিয়ার এসডি জনাব ইয়াহিয়া ও স্থানীয় গণ্যমান্য ব্যক্তিদের প্রচেষ্টায় প্রতিষ্ঠিত হয়। ১৯৭১ সালের ৩ মার্চ এই কলেজ চত্বরেই তৎকালীন সর্বদলীয় ছাত্রসংগ্রাম পরিষদ স্বাধীন বাংলাদেশের মানচিত্র সম্বলিত জাতীয় পতাকা উত্তোলন করে। ১৯৯২ সালে কুষ্টিয়া সরকারি কলেজ মাঠে বিএনপির জনসভায় তৎকালীন প্রধানমন্ত্রী খালেদা জিয়ার কাছে ইসলামিয়া কলেজ সরকারিকরণের দাবি করা হলে তিনি পর্যায়ক্রমে অনুমোদনের আশ্বাস দিয়েছিলেন। ১৯৯৩ সালে ইসলামিয়া কলেজ মাঠে  আওয়ামী লীগের জনসভায় সভানেত্রী শেখ হাসিনা কথা দিয়েছিলেন যে ক্ষমতায় গেলে কলেজটি সরকারিকরণ করা হবে। অনেক বছর পেরিয়ে গেলেও একটি পূর্ণাঙ্গ কলেজ প্রতিষ্ঠার সব প্রাসঙ্গিকতা থাকা সত্ত্বেও কলেজটি সরকারিকরণের কোনো অগ্রগতি হয়নি।

বিষয়সমূহ 

কুষ্টিয়া ইসলামিয়া কলেজে উচ্চমাধ্যমিক পর্যায়ে যশোর বোর্ডের অধীনে ৩টি বিভাগ রয়েছে। জাতীয় বিশ্ববিদ্যালয়ের অধীনে ০৪ ধরনের ব্যাচেলর ডিগ্রি (পাস) কোর্স, ব্যাচেলর ডিগ্রি অনার্স কোর্সে ১২টি বিষয় ও মাস্টার্স ফাইনাল কোর্সে ৫টি বিষয় রয়েছে।

চিত্রশালা

তথ্যসূত্র

বহিঃসংযোগ 

 

কুষ্টিয়ার বিশ্ববিদ্যালয় ও মহাবিদ্যালয়
১৯৬৮-এ প্রতিষ্ঠিত শিক্ষাপ্রতিষ্ঠান
১৯৬৮-এ পূর্ব পাকিস্তানে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
ভেড়ামারা সরকারি কলেজ

ভেড়ামারা সরকারি কলেজ বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষাপ্রতিষ্ঠান। কুষ্টিয়ার ভেড়ামারা উপজেলার প্রাণকেন্দ্রে সুন্দর ও মনোরম পরিবেশে প্রায় ১০ একর ৪১ শতক জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। পহেলা জুলাই, ১৯৬৫ সালে কলেজটি প্রতিষ্ঠা করা হয়।

ইতিহাস 
ভেড়ামারা উপজেলার শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যাক্তিগনের মহতী উদ্যাগে ১৯৬৫ সালে ভেড়ামারা কলেজে প্রতিষ্ঠা লাভ করে। ২০২২ সালের ২৬ জানুয়ারি ভেড়ামারার এই ঐতিহ্যবাহী কলেজটির সরকারিকরণ প্রক্রিয়া সম্পন্ন হয়।

যশোর শিক্ষাবোর্ডের উচ্চ মাধ্যমিকে প্রথম স্বীকৃতির তারিখ ১ জুলাই, ১৯৬৫।

রাজশাহী বিশ্ববিদ্যালয় কর্তৃক প্রথম অধিভূক্তির তারিখ হচ্ছে ৫ আগস্ট, ১৯৭০ (বিএ, বিকম) এবং বিএসসি শাখার অধিভূক্তির তারিখ হচ্ছে ২৫ জুলাই, ১৯৭৬।

উচ্চ মাধ্যমিক ব্যবসায় ব্যবস্থাপনা (বিএম) শিক্ষাক্রমের প্রথম স্বীকৃতির তারিখ হচ্ছে ১০ জুলাই, ২০০৩।

উচ্চ মাধ্যমিক ও স্নাতক সত্মর প্রথম এমপিও ভূক্তির তারিখ হচ্ছে ১ সেপ্টেম্বর, ১৯৮৫ এবং বিএম শাখার প্রথম এমপিও ভূক্তির তারিখ হচ্ছে ১ মে, ২০১০।

স্নাতক সম্মান শিক্ষাকার্যক্রম প্রথম অধিভূক্তি লাভ করে ২০১২ সালে।

বিভাগ সমূহ 

উচ্চ মাধ্যমিক শাখা
বিজ্ঞান
ব্যবসায় শিক্ষা
মানবিক শাখা
ডিগ্রী শাখা
বিএসসি (পাস)
বি.কম (পাস)
বিএসএস (পাস)
বিত্র (পাস)
স্নাতক শাখা
স্নাতকোত্তর শাখা

সহশিক্ষা কার্যক্রম 

বিজ্ঞান গবেষণাগার
লাইব্রেরী ও পাঠকক্ষ
কম্পিউটার ল্যাবরেটরী
ক্রীড়া প্রতিযোগিতা
সাংস্কৃতিক অনুষ্ঠান
জাতীয় দিবস পালন
বার্ষিক শিক্ষা সফর

চিত্রশালা

বহিঃসংযোগ 

 প্রাতিষ্ঠানিক ওয়েবসাইট

তথ্যসূত্র 

কুষ্টিয়া জেলার মহাবিদ্যালয়
১৯৬৫-এ প্রতিষ্ঠিত শিক্ষাপ্রতিষ্ঠান
ভেড়ামারা
ভেড়ামারা উপজেলা
১৯৬৫-এ পূর্ব পাকিস্তানে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বেরো রেলওয়ে স্টেশন

বেরো রেলওয়ে স্টেশন হল ভারতের পশ্চিমবঙ্গ রাজ্যের পুরুলিয়া জেলার বেরো গ্রাম ও পার্শ্ববর্তী গ্রামাঞ্চলে রেল-পরিষেবা প্রদানকারী একটি রেলওয়ে স্টেশন। রামকানালী ও জয়চণ্ডী পাহাড় স্টেশনের মধ্যবর্তী রেলওয়ে স্টেশন হল 'বেরো'।

ইতিহাস
নাগপুর ছত্তিশগড় রেলওয়ের মানোন্নয়নের উদ্দেশ্যে ১৮৮৭ সালে বেঙ্গল নাগপুর রেলওয়ে গঠিত হয়। এরপর এলাহাবাদকে এড়িয়ে হাওড়া থেকে মুম্বই থেকে একটি কম দূরত্বের রেলপথ স্থাপনের লক্ষ্যে বিলাসপুর হয়ে লাইনটি আসানসোল পর্যন্ত সম্প্রসারিত করা হয়। ১৮৯১ সালের ১ ফেব্রুয়ারি হাওড়া দিল্লি মেন লাইনের উপর নাগপুর থেকে আসানসোল পর্যন্ত বেঙ্গল নাগপুর রেলওয়ে মেন লাইনটি পণ্য পরিবহনের জন্য খুলে দেওয়া হয়।

বৈদ্যুতিকরণ

টাটানগর-আর্দ্রা-আসানসোল বিভাগের বৈদ্যুতিকরণের কাজ সমাপ্ত হয়েছিল ১৯৫৭-১৯৬২ পর্যায়ে।

তথ্যসূত্র

বহিঃসংযোগ
  Trains at Bero

আদ্রা রেলওয়ে বিভাগ
পুরুলিয়া জেলার রেলওয়ে স্টেশন
১৮৯১-এ ভারতে চালু রেলওয়ে স্টেশন
বালুরঘাট রেলওয়ে স্টেশন

বালুরঘাট রেলওয়ে স্টেশন হল একলাখী–বালুরঘাট শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের দক্ষিণ দিনাজপুর জেলায় অবস্থিত। এই স্টেশনটি বালুরঘাট ও আশেপাশের অঞ্চলগুলিকে রেল-পরিষেবা প্রদান করে।

একলাখি-বালুরঘাট লাইন
 দীর্ঘ একলাখি-বালুরঘাট ব্রড গেজ লাইনটি ২০০৪ সালে চালু হয়। ২০১০-১১ সালের রেল বাজেটে হিলি পর্যন্ত এই শাখা লাইনের সম্প্রসারণের প্রস্তাব দেওয়া হয়। উত্তর-পূর্ব সীমান্ত রেলওয়ে এই ২৯.৬ কিমি (১৮.৪ মাইল) দীর্ঘ বালুরঘাট-হিলি রেলপথের প্রাথমিক কাজটি করার দায়িত্ব গ্রহণ করে। প্রাথমিক পর্যায়ে জমি অধিগ্রহণের জন্য বড় ধরনের ব্যয় প্রত্যাশিত। প্রাক্কলনটি প্রায় ৩০০ কোটি রুপি। এটির জন্য ১৬৬.২৮১ হেক্টর (৪১০.৮৯ একর) জমি অধিগ্রহণের প্রয়োজন। দক্ষিণ দিনাজপুরের জেলা ম্যাজিস্ট্রেটও এই প্রক্রিয়ায় জড়িত।
বালুরঘাট থেকে সরাসরি রেল যোগাযোগ রয়েছে

বালুরঘাট - ভাটিন্ডা (ফারাক্কা এক্সপ্রেস)

বালুরঘাট - শিয়ালদাহ (শিয়ালদাহ এক্সপ্রেস)

বালুরঘাট - হাওড়া (হাওড়া এক্সপ্রেস)

বালুরঘাট - নবর্দ্বীপ (নবদীপ ধাম এক্সপ্রেস )

বালুরঘাট - কলকাতা (টেভাগা এক্সপ্রেস)

বালুরঘাট - মালদা (প্যাসেঞ্জের লোকাল)

বালুরঘাট - শিলিগুড়ি (ইন্টারসিটি এক্সপ্রেস )

এছাড়াও ভবিষ্যতে বেঙ্গালোর , কামাখ্যা , আসাম পর্যন্তু রেল যোগাযোগ সম্প্রসারণ করার উদ্যোগ নেওয়া হয়েছে।

তথ্যসূত্র

বহিঃসংযোগ
 কালুরঘাটের ট্রেন
 

দক্ষিণ দিনাজপুর জেলার রেলওয়ে স্টেশন
কাটিহার রেলওয়ে বিভাগ
২০০৪-এ চালু রেলওয়ে স্টেশন
ভেড়ামারা সরকারি পাইলট মাধ্যমিক বালিকা বিদ্যালয়

ভেড়ামারা সরকারি পাইলট মাধ্যমিক বালিকা বিদ্যালয়  বাংলাদেশের কুষ্টিয়া জেলার ভেড়ামারা উপজেলার একটি ঐতিহ্যবাহী শিক্ষাপ্রতিষ্ঠান। ভেড়ামারা উপজেলার প্রাণকেন্দ্রে প্রায় ১ একর জমির উপর বিদ্যালয়টি অবস্থিত। ১৯৫৯ সালে বিদ্যালয়টি প্রতিষ্ঠা করা হয়। ২০১৭ সালের ১০ই আগস্ট প্রতিষ্ঠানটি সরকারিকরণ করা হয়।

প্রতিষ্ঠার ইতিহাস 
ভেড়ামারা সরকারি পাইলট মাধ্যমিক বালিকা বিদ্যালয়টি স্থানীয় নারী শিক্ষার উন্নয়ের চিন্তা থেকে স্থানীয় শিক্ষনুরাগী ও সমাজহিতৈষী ব্যক্তিগনের মহতী উদ্যাগে ১৯৫৯ সালে প্রতিষ্ঠা লাভ করে।

অবকাঠামো 
ছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। স্কুলে রয়েছে ২টি ভবন।

বহিঃসংযোগ 

 প্রাতিষ্ঠানিক ওয়েবসাইট

তথ্যসূত্র 

ভেড়ামারা উপজেলা
ভেড়ামারা
কুষ্টিয়া জেলার বিদ্যালয়
১৯৫৯-এ প্রতিষ্ঠিত শিক্ষাপ্রতিষ্ঠান
১৯৫৯-এ পূর্ব পাকিস্তানে প্রতিষ্ঠিত
লরেশিয়া

লরেশিয়া হল প্যানজিয়া নামক এককমহাদেশটি ভেঙে মেসোজোয়িক মহাযুগে (২৫.২ কোটি - ৬.৬ কোটি বছর আগে) যে দু'টি অতিমহাদেশ সৃষ্টি হয়েছিল, তার মধ্যে উত্তরের অংশটি। দক্ষিণের অংশটিকে সাধারণভাবে গন্ডোয়ানা অতিমহাদেশ নামে অভিহিত করা হয়ে থাকে। পূর্বতন লরেনশিয়া, বালটিকা, কাজাখস্তানিয়া, সাইবিরিয়া, প্রভৃতি ঐতিহাসিক মহাদেশ এবং উত্তর ও পূর্ব চীন মহাদেশীয় ভূত্বক নিয়ে গঠিত ছিল এই অতিমহাদেশ। অর্থাৎ বর্তমান পৃথিবীর উত্তর গোলার্ধের স্থলভাগের বেশিরভাগ অংশই মেসোজোয়িক মহাযুগে লরেশিয়া অতিমহাদেশের অন্তর্ভুক্ত ছিল। পূর্বতন পার্মিয়ান যুগে (প্যালিওজোয়িক মহাযুগের শেষভাগ; ২৯.৮৯ কোটি - ২৫.৪২ কোটি বছর আগে) লরেশিয়া মহাদেশের আয়তন ছিল প্রায় ৬ কোটি ৫০ লক্ষ বর্গকিলোমিটার।

ধারণার উৎপত্তি
জার্মান মেটিরিওলজিস্ট আলফ্রেড লোটার ভেগনার ১৯১২ সালে তার বক্তৃতায় ও তারপর ১৯১৫ সালে তার বিখ্যাত বই ডি এনটস্টেয়ুং ড্যের কন্টিনেন্টা উন্দ ওৎসেয়ানায় (মহাদেশ ও মহাসমুদ্রগুলির উৎপত্তি) প্রথম এককমহাদেশ প্যানজিয়ার ধারণা দেন। দক্ষিণ আফ্রিকার ভূবিজ্ঞানী আলেক্সান্দার দু তোয়া ১৯৩৭ সালে তার বই আওয়ার ওয়ান্ডারিং কন্টিনেন্ট-এ ভেগনারের দেওয়া তত্ত্বকেই আরও বিস্তৃত করে ঐ এককমহাদেশ প্যানজিয়ার ভাঙনের ফলে উত্তরে লরেশিয়া ও দক্ষিণে গন্ডোয়ানা নামক দুই অতিমহাদেশের ধারণার কথা প্রথম উচ্চারণ করেন।

নামকরণ
লরেশিয়া নামটির উৎপত্তি দু'টি শব্দ লরেনশিয়া (উত্তর আমেরিকার মহাদেশীয় স্থলভাগ) ও ইউরেশিয়া থেকে। অর্থাৎ, নামটি ভূতাত্ত্বিকভাবে উত্তর আমেরিকা মহাদেশ ও ইউরেশিয়া মহাদেশদ্বয়ের মূল অংশের একত্র সমাবেশের তাৎপর্য বহন করে।

উৎপত্তি
লরেশিয়া অতিমহাদেশটি সাধারণভাবে মেসোজোয়িক মহাযুগের ট্রায়াসিক যুগে (২৫.২২ কোটি - ২০.৮৫ কোটি বছর আগে) অতিকায় এককমহাদেশ প্যানজিয়ার অংশ ছিল এবং মহাদেশীয় চলনের (Continental drift) ফলে সেই এককমহাদেশটি ভেঙে আলাদা হয়ে উত্তর গোলার্ধের দিকে সরে এসেছিল বলে ধারণা করা হয়ে থাকে। তবে বর্তমান গবেষণায় বিশ্বাস করা হয় 'লরেশিয়া' বলতে পৃথিবীর স্থলভাগের যে অংশকে বোঝানো হয় তা আরও পূর্বে প্রায় ৮০ কোটি বছর আগে প্রোটেরোজোয়িক অধিযুগে রোডিনিয়া নামক এককমহাদেশটি ভেঙে যাওয়ার সময় থেকেই একইসাথে অবস্থান করছিল। মেসোজোয়িক মহাযুগের লরেশিয়া অতিমহাদেশের থেকে এই পূর্বতন অতিমহাদেশের পার্থক্য বোঝাতে এই পূর্বতন অতিমহাদেশকে সাধারণভাবে প্রোটো-লরেশিয়া বলে অভিহিত করা হয়। এই প্রোটো-লরেশিয়া পরবর্তীকালে আর ভেঙে যায়নি। প্রাক্‌-ক্যাম্ব্রীয় কালের সময়সীমার মধ্যেই তার শেষের দিকে আজ থেকে প্রায় ৬০ কোটি বছর আগে এই অতি মহাদেশটি মহাদেশীয় চলনের ফলে আরো দু'টি অতিকায় স্থলভাগের সাথে একত্রিত হয়ে প্যানোটিয়া অতিমহাদেশ গঠন করে। কিন্তু আজ থেকে ৫৪ কোটি বছর আগে ক্যাম্ব্রীয় যুগে মহাদেশীয় ভূত্বকগুলির পারস্পরিক সংঘর্ষের ফলে এই অতি মহাদেশটি আবার ভেঙে যায়।

এইভাবে লরেশিয়ার গঠন ও শেষপর্যন্ত তার ভেঙে যাওয়ার আসল কারণ লুকিয়ে আছে টেকটনিক পাতের চলন, মহাদেশীয় ভূত্বকের চলন ও সমুদ্রতলের বিস্তৃতি প্রক্রিয়ার মধ্যে।

তথ্যসূত্র

পৃথিবীর ভৌগোলিক ইতিহাস
ঐতিহাসিক মহাদেশ
অতিমহাদেশ
এশিয়ার ভূতত্ত্ব
উত্তর আমেরিকার প্রাকৃতিক ইতিহাস
ইউরোপের প্রাকৃতিক ইতিহাস
এশিয়ার প্রাকৃতিক ইতিহাস
সেন্ট্রাল রেলওয়ে বিল্ডিং

সেন্ট্রাল রেলওয়ে বিল্ডিং (সিআরবি) বাংলাদেশের চট্টগ্রাম বিভাগের কোতোয়ালী থানার অধীনে টাইগার পাস সংলগ্ন পাহাড়ী এলাকায় অবস্থিত। এটি বাংলাদেশ রেলওয়ের (পূর্বাঞ্চলীয়) মহাব্যবস্থাপকের নিয়ন্ত্রণ কার্যালয়। ১৮৭২ সালে সম্পূর্ণ হওয়া ভবনটি, বন্দর নগরীর প্রাচীনতম ভবন। এর পূর্বদিকে, সিআরবি সড়ক জুড়ে রয়েছে রেলওয়ে হাসপাতাল যা ১৯৯৪ সালে প্রতিষ্ঠা করা হয়। এখানে একটি ৫০ শয্যা বিশিষ্ট মেডিকেল কলেজ স্থাপনের প্রস্তাবনা ছিল এবং বর্তমানে যা ২৫০ শয্যায় উন্নীত  হয়েছে। সিআরবি পার্শ্ববর্তী স্থানে রেল কর্মকর্তাদের জন্য একটি আবাসিক এলাকাও গড়ে উঠেছে। সিআরবি পাহাড়ে রয়েছে হাতির বাংলো। এছাড়াও কেন্দ্রের দিকে রয়েছে শিরীষতলা নামে একটি প্রশস্ত মাঠ, যেখানে প্রতিবছর পহেলা বৈশাখ, পহেলা ফাল্গুন ইত্যাদি ঐতিহ্যগত উৎসব আয়োজিত হয়ে থাকে।

ইতিহাস 
চট্টগ্রামে ব্রিটিশ ঔপনিবেশিক শাসনের দু'শো বছরের ইতিহাস বলে কিছু বাকি ভবনগুলোর মধ্যে একটি সেন্ট্রাল রেলওয়ে বিল্ডিং। ১৭৬০ সালে ব্রিটিশ শাসকরা নবাব মীর কাসিমের কাছ থেকে চট্টগ্রামের নিয়ন্ত্রণ নিয়েছিল এবং ভারত বিভাগের আগে ১৯৪৭ সাল পর্যন্ত এটি শাসন করেছিল। তাদের শাসনকালে ব্রিটিশরা তাদের প্রশাসনিক কাজের সুবিধার্থে বেশ কয়েকটি ভবন তৈরি করেছিল এবং এই বিল্ডিংগুলির মধ্যে একটি হল সিআরবি।

চিত্রশালা

তথ্যসূত্র

গ্রন্থপঞ্জি
 মাহবুবুল হক  Chittagong guide: tourist, industrial, shipping & business guide (চট্টগ্রাম গাইড: পর্যটক, শিল্প, পরিবহন ও ব্যবসায়ের গাইড) বরনরেখা ১৯৮১
 নাজিমুদ্দিন আহমদ Buildings of the British Raj in Bangladesh (বাংলাদেশে ব্রিটিশ রাজের ভবন) বিশ্ববিদ্যালয় প্রেস ১৯৮৬

বহিঃসংযোগ

চট্টগ্রামের রেল পরিবহন
রেলপথ মন্ত্রণালয় (বাংলাদেশ)
চট্টগ্রামের ভবন ও স্থাপনা
রেলওয়ে ভবন ও স্থাপনা
ইয়ান সামারহেল্ডার

ইয়ান জোসেফ সামারহেল্ডার (জন্ম ৮ ডিসেম্বর,১৯৭৮) একজন আমেরিকান চলচ্চিত্র অভিনেতা, মডেল এবং পরিচালক। তিনি লস্ট টেলিভিশন ধারাবাহিকে “বুন কার্লাইল” এবং দ্য ভ্যাম্পায়ার ডায়রিস টেলিভিশন ধারাবাহিকে “ডেমন স্যালভেটর” চরিত্রে অভিনয়ের জন্য অধিক পরিচিত। এছাড়াও তিনি দ্য রুলস অব অ্যাট্রাকশন, পালস, ওয়েক, দ্য অ্যানোমলি চলচ্চিত্রে অভিনয় করেছেন।

ইয়ান সামারহেল্ডার জনসেবামূলক কর্মকাণ্ডের সাথে জড়িত রয়েছেন। ২০১০ সালে তিনি “ইয়ান সামারহেল্ডার ফাউন্ডেশন” প্রতিষ্ঠা করেন যার লক্ষ্য পরিবেশ ও জীববৈচিত্র্য রক্ষা করা।

চলচ্চিত্র তালিকা

চলচ্চিত্র

টেলিভিশন

পরিচালক হিসেবে

তথ্যসূত্র

বহিঃসংযোগ 

 
 

মার্কিন অভিনেতা
মার্কিন টেলিভিশন অভিনেতা
মার্কিন চলচ্চিত্র অভিনেতা
২১শ শতাব্দীর মার্কিন অভিনেতা
জীবিত ব্যক্তি
১৯৭৮-এ জন্ম
মার্কিন যুক্তরাষ্ট্রের এলজিবিটিকিউ অধিকার কর্মী
মার্কিন জনহিতৈষী
২০শ শতাব্দীর মার্কিন অভিনেতা
মার্কিন শিশু মডেল
মার্কিন পরিবেশবাদী
ফরাসি বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
পাংশা সরকারি জর্জ উচ্চ বিদ্যালয়

পাংশা সরকারি জর্জ উচ্চ বিদ্যালয় () বাংলাদেশের রাজবাড়ী জেলার পাংশা উপজেলার একটি ঐতিহ্যবাহী শিক্ষাপ্রতিষ্ঠান। পাংশা উপজেলার প্রাণকেন্দ্রে প্রায় ৫একর৫৮শতাংশ জমির উপর বিদ্যালয়টি অবস্থিত। ১৯১৬ সালে বিদ্যালয়টি প্রতিষ্ঠা করা হয় এবং ২০১৮ সালের ২১শে মে প্রতিষ্ঠানটি সরকারি করণ করা হয়।

প্রতিষ্ঠার ইতিহাস
বিদ্যালয়টি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের মহতী উদ্যাগে ১৯১৬ সালে প্রতিষ্ঠা করা হয়। যুগ যুগ ধরে শিক্ষা বিস্তারে বিদ্যালয়টি অগ্রণী ভূমিকা পালন করে আসছে।

সরকারি করণ 
২০১৮ সালের ২১শে মে  প্রতিষ্ঠানটি সরকারি করণ করা হয়।

একাডেমিক কোর্স চালুর ইতিহাস

ক্যাম্পাস 
বিদ্যালয়ে ১টি পুরাতন ভবন, ১টি তিনতলা ভবন, ২টি দ্বিতল ভবন নিয়ে গঠিত। ছাত্রদের কোলাহলে প্রায় ৩ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।

শিক্ষক-শিক্ষার্থী 
এই বিদ্যালয়ে মোট শিক্ষার্থী সংখ্যা প্রায় ১৩০০জন।

একাডেমিক কোর্স

স্বেচ্ছাসেবক সংগঠনসমূহ

তথ্যসূত্র 

রাজবাড়ী জেলার বিদ্যালয়
১৯১৬-এ প্রতিষ্ঠিত শিক্ষাপ্রতিষ্ঠান
১৯১৬-এ ব্রিটিশ ভারতে প্রতিষ্ঠিত
পাংশা উপজেলা
পাংশা সরকারি কলেজ

পাংশা সরকারি কলেজ () বাংলাদেশের রাজবাড়ী জেলার পাংশা উপজেলার একটি ঐতিহ্যবাহী শিক্ষাপ্রতিষ্ঠান। ২৪ জুলাই, ১৯৬৯ খ্রিস্টাব্দে কলেজটি প্রতিষ্ঠা করা হয় এবং ৮ অক্টোবর, ২০১৫ খ্রিস্টাব্দে বাংলাদেশ সরকার কলেজটি জাতীয়করণ করে।

প্রতিষ্ঠার ইতিহাস
কলেজটি স্থানীয় শিক্ষার উন্নয়নের চিন্তা থেকে স্থানীয় শিক্ষানুরাগী ব্যক্তিদের উদ্যোগে ১৯৬৯ সালে প্রতিষ্ঠিত হয়। তৎকালীন প্রধানমন্ত্রী শেখ হাসিনা ২০১৫ সালের অক্টোবর মাসের ১৫ তারিখে কলেজটি জাতীয়করণ করেন।

অবকাঠামো

কলেজ ১টি পুরাতন ভবন, ১টি তিনতলা ভবন, ২টি দ্বিতল ভবন । নতুন পাঁচতলা বিশিষ্ট জিল্লুল হাকিম ভবন নিয়ে গঠিত  কলেজ। ছাত্রদের জন্য রয়েছে দুই তলা বিশিষ্ট ছাত্রাবাস। ছাত্রীদের জন্য রয়েছে আলাদা দুই তলা বিশিষ্ট ছাত্রীনিবাস। ক্যাম্পাসটির মধ্যেই রয়েছে শহীদ মিনার। পাশেই রয়েছে সুন্দর একটি পুকুর।

শিক্ষক-শিক্ষার্থী 
এই প্রতিষ্ঠানে মোট শিক্ষার্থী সংখ্যা প্রায় ১০,০০০ জন।

একাডেমিক কোর্স 
 উচ্চ মাধ্যমিক
 স্নাতক (পাস)
 স্নাতক (সম্মান)
 স্নাতকোত্তর

তথ্যসূত্র 

রাজবাড়ী জেলার মহাবিদ্যালয়
১৯৬৯-এ প্রতিষ্ঠিত শিক্ষাপ্রতিষ্ঠান
পাংশা উপজেলা
পাংশা মহিলা কলেজ

পাংশা মহিলা ডিগ্রি কলেজ () বাংলাদেশের রাজবাড়ী জেলার পাংশা উপজেলার একটি শিক্ষাপ্রতিষ্ঠান। পাংশা উপজেলার প্রাণকেন্দ্রে প্রায় ১ একর জমির উপর কলেজটি অবস্থিত। ১৯৯৬ সালে কলেজটি প্রতিষ্ঠা করা হয়।

প্রতিষ্ঠার ইতিহাস
কলেজটি স্থানীয় নারী শিক্ষার উন্নয়নের চিন্তা থেকে স্থানীয় শিক্ষানুরাগী ও সমাজহিতৈষী ব্যক্তিগনের উদ্যাগে ১৯৯৬ সালে প্রতিষ্ঠা করা হয়। কলেজটি দুই দশক ধরে শিক্ষা বিস্তারে অগ্রণী ভূমিকা পালন করে আসছে।

একাডেমিক কোর্স চালুর ইতিহাস

ক্যাম্পাস 
কলেজ ১টি পুরাতন ভবন, ১টি দোতলা নতুন ভবন ও ১টি নির্মিতব্য তিনতলা ভবন নিয়ে গঠিত। ছাত্রীদের কোলাহলে প্রায় ১ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত।

শিক্ষক-শিক্ষার্থী

একাডেমিক কোর্স

স্বেচ্ছাসেবক সংগঠনসমূহ

তথ্যসূত্র 

রাজবাড়ী জেলার মহাবিদ্যালয়
১৯৯৬-এ প্রতিষ্ঠিত শিক্ষাপ্রতিষ্ঠান
পাংশা উপজেলা
আলাবামা স্টেট রুট ৭৩

স্টেট রুট ৭৩ যা এস আর-৭৩ নামেও পরিচিত, এটি আলাবামার একটি সংখ্যধুত মহাসড়ক। এই সড়কটি উত্তর হিগডনের এসআর-৭১ মহাসড়ক থেকে শুরু করে টেনেসি সীমানা পর্যন্ত ১১.২১৯ মাইল (১৮.০৫৫ কি.মি.) গেলে একে স্টেট রুট ৩৭৭ (এসআর-৩৭৭) বলা হয়। এসআর-৭৩ পূর্ব জ্যাকসন কাউন্টির গ্রামাঞ্চলের মধ্যে দিয়ে ব্রায়েন্টের সম্প্রদায়দের অণুবর্তন করে চলে যায়।

এই এস আর ৭৩ নামকরণ প্রথম ১৯৩০ এবং ১৯৪০ সালে বর্তমান সিআর-২৯ পাদদেশীয় এর কালহাউন কাউন্টি এবং ফরনেই এরচেরোকি কাউন্টিতে ব্যবহৃত হয়। এটির এসআর-৭৩ নামকরণ গৃহীত হওয়ার আগে ১৯৫০ সালে, এস আর-২০৭ কে সংক্ষিপ্তভাবেহিগডন এবং ব্রায়ান্ট এর সড়ক নামে পরিচিত ছিল। এসআর-৭৩ কে এসআর-৩৭৭ এর সাথে সংযোগ করার জন্য উত্তর টেনেসি রাজ্যের লাইন ১৯৮০ সালে বাড়ানো হয়েছে।

রুটের বিবরন 

এসআর-৭৩ শুরু হয়েছে এসআর-৭১ এর একটি ছেদ দিয়ে হিগডন, আলাবামা এর সম্প্রদায়ের মধ্যে দিয়ে, উত্তর দিকের প্রধান একটি দু লেনের অখণ্ডিত রাস্তা থেকে। এই মহাসড়কের মাথার দিকের গ্রাম্য এলাকা এর খামার এবং কাঠ সহ কিছু বাড়ির মধ্যে দিয়ে মহাসড়কটি উত্তর পশ্চিমের দিকে চলে গেছে। এই মহাসড়ক আবার যখন উত্তরের দিক অতিক্রম করে তখন এটি টেনেসি নদীর পাশের বিভিন্ন বিদ্যুত লাইন দিপক থেকে বিধবাদের ক্রিক পাওয়ার প্লান্টের অধীনে যায়। এসআর-৭৩ উত্তরপূর্বদিকের বালির পর্বতের উপরে ব্রায়ান্ট, আলাবামা এলাকায় ঘরবাড়ি ও ব্যবসা কেন্দ্রগুলোকে অতিক্রম করে যায়  উত্তরে যেতে এটি কয়েকটি গ্রামীণ ঘরবাড়ির সঙ্গে আরও জঙ্গলাকীর্ণ এলাকা পার হয়ে যায়। পূর্ব দিকের জঙ্গলের দিকে মোড় নেওয়ার আগে এই মহাসড়কটি খামার এবং অরণ্য মিশ্রত এলাকা অতিক্রম করে যায়। এসআর-৭৩ টেনেসি সীমানায় পৌছালে বালির পাহাড় ছেরে যেতে এটি উত্তরের দিকে আবারো একটি পরিষ্কার বক্ররেখা তৈরি করে। এই মুহূর্তে এই রাস্তাটি এসআর-৩৭৭ হিসাবে টেনেসির দিকে যেতে থাকে,যা বালির পর্বতের উপরে উঠে দক্ষিণপিট্‌সবার্গ, টেনেসি এর পূর্বের এসআর-১৫৬ এ এই মহাসড়কটির সমাপ্ত ঘটে।

ইতিহাস 
এসআর-৭৩  নামকরণ প্রথম সাক্ষরিত হয় ১৯৩৪ সালে পাদদেশীয় এর মধ্যে এসআর-৭৪ এর সাথে যুক্ত একটি অণুন্নত রাস্তা এবং ফরনি এরআর-৬২ অতিক্রম করে স্প্রিং গার্ডেন এবং রক রান, আলাবামা। এই রাস্তাটি ১৯৪৮ সালে স্টেট হাইওয়ে পদ্ধতি থেকে অপসারন করা হয়, এবং পরে ১৯৫৫ সালে এটি কলহান এবং চিরকি কাউন্টিতে সিআর-২৯ নামে রুপান্তরিত হয়। ১৯৫৫ সালে বর্তমানের এসআর-৭৩ ব্রায়েন্ট এর দক্ষিণ এসআর-২০৭ এর একটি অংশে রুপান্তরিত হয়। এই সময় রাস্তাটি বাধানো হয়। ১৯৫৭ সালে এসআর-২০৭ এর নাম পুনরায় এসআর-৭৩ রাখা হয়। ১৯৮৭ সালে এস আর-৭৩ এর উত্তর দিক ব্রায়েন্ট থেকে টেনেসি এর সীমানা পর্যন্ত বাড়ানো হয়।

প্রধান ছেদ

তথ্যসূত্র

বহিঃসংযোগ
জ্ঞানাঙ্কুর পাইলট মডেল উচ্চ বিদ্যালয়

জ্ঞানাঙ্কুর পাইলট মডেল উচ্চ বিদ্যালয় () বাংলাদেশের দিনাজপুর জেলার পার্বতীপুর উপজেলা সদরে অবস্থিত একটি শিক্ষাপ্রতিষ্ঠান। বিদ্যালয়টি ১৯২৫ সালে প্রতিষ্ঠিত হয়।

বর্ণনা 

বিদ্যালয়টি দিনাজপুর জেলার পার্বতীপুর উপজেলায় অবস্থিত। বিদ্যালয়টি দুটি ভবন নিয়ে গঠিত। বিদ্যালয়ের পিছনে রয়েছে একটি বিশাল খেলার মাঠ। যেটি ঈদগাহ হিসেবেও ব্যবহৃত হয়ে থাকে। স্কুল সংলগ্ন একটি বিশালাকার পুকুর ও রয়েছে। বর্তমানে বিদ্যালয়টিতে বিজ্ঞান ও মানবিক বিভাগ চালু আছে।

আরও দেখুন 
 দিনাজপুর জেলার বিদ্যালয়সমূহের তালিকা

তথ্যসূত্র

বহিঃসংযোগ 

১৯২৫-এ প্রতিষ্ঠিত শিক্ষাপ্রতিষ্ঠান
দিনাজপুর জেলার বিদ্যালয়
২০১৫ আইসিসি মহিলা বিশ্ব টুয়েন্টি২০ বাছাইপর্ব

২০১৫ আইসিসি মহিলা বিশ্ব টুয়েন্টি২০ বাছাইপর্ব মহিলাদের আন্তর্জাতিক ক্রিকেট প্রতিযোগিতাবিশেষ। ২৮ নভেম্বর থেকে ৫ ডিসেম্বর, ২০১৫ তারিখ পর্যন্ত থাইল্যান্ডে অনুষ্ঠিত হয়। এ প্রতিযোগিতাটি মহিলাদের বিশ্ব টুয়েন্টি২০ বাছাইপর্বের দ্বিতীয় আসর। সকল খেলাই রাজধানী ব্যাংককের থাইল্যান্ড ক্রিকেট মাঠ ও এশিয়ান ইনস্টিটিউট অব টেকনোলজি মাঠে অনুষ্ঠিত হয়। শীর্ষ দুই দল (বাংলাদেশ ও আয়ারল্যান্ড) ২০১৬ সালে ভারতে অনুষ্ঠিতব্য মহিলাদের বিশ্ব টুয়েন্টি২০ প্রতিযোগিতার খেলায় যোগ্যতা লাভ করে।

সর্বমোট আটটি দল প্রতিযোগিতায় অংশ নেয়। স্বাগতিক থাইল্যান্ড নিচের সারির দুই দলের একটি হয়। পাঁচটি দেশ আঞ্চলিক প্রতিযোগিতা থেকে অংশ নেয়। চূড়ান্ত খেলায় আয়ারল্যান্ড বাংলাদেশকে দুই উইকেটে পরাজিত করলেও উভয় দল ২০১৬ সালের বিশ্ব টুয়েন্টি২০ প্রতিযোগিতায় অংশ নেয়। বাংলাদেশের রুমানা আহমেদ প্রতিযোগিতার সেরা খেলোয়াড় নির্বাচিত হন ও সর্বোচ্চ ১৬ উইকেট লাভ করেন। অন্যদিকে আয়ারল্যান্ডের সেসেলিয়া জয়েস সর্বোচ্চ রান সংগ্রাহক হন।

যোগ্যতা ও খেলার ধরন 
২০১৩ সালের ন্যায় এ প্রতিযোগিতায়ও আটটি দেশের জাতীয় মহিলা ক্রিকেট দল অংশ নেয়। প্রাথমিক পর্যায়ে দলগুলোকে দুই গ্রুপে বিভক্ত করা হয়। প্রতি গ্রুপের শীর্ষস্থানীয় দুইটি দল সেমি-ফাইনালে পদার্পণ করবে। চূড়ান্ত খেলায় অংশগ্রহণকারী দুই দল ২০১৬ সালের বিশ্ব টুয়েন্টি২০ প্রতিযোগিতায় খেলার সুযোগ পাবে। পূর্বের ন্যায় সেমি-ফাইনালে বঞ্চিত চার দল স্বান্তনাসূচক প্রতিযোগিতা হিসেবে শীল্ডে অংশ নিবে।

আট দলের মধ্যে চূড়ান্ত খেলায় উত্তীর্ণ হওয়ায় বাংলাদেশ ও আয়ারল্যান্ড স্বয়ংক্রিয়ভাবে ২০১৪ সালের বিশ্ব টুয়েন্টি২০ প্রতিযোগিতায় খেলার সুযোগ পায়। স্বাগতিক থাইল্যান্ড-সহ অন্য পাঁচটি দল আঞ্চলিক প্রতিযোগিতার মাধ্যমে খেলার সুযোগ পায়। আইসিসি আমেরিকাস অঞ্চল থেকে কোন দল খেলার যোগ্যতা লাভ করেনি। এর প্রধান কারণ ছিল ২০১৪ সালের আইসিসি আমেরিকাস মহিলাদের চ্যাম্পিয়নশীপের অর্থস্বল্পতা। ফলশ্রুতিতে ইউরোপ থেকে অতিরিক্ত আরও একটি দেশ শূন্যস্থান পূরণ করে। বাংলাদেশ, চীন, পাপুয়া নিউগিনি ও স্কটল্যান্ড মহিলা দল প্রথমবারের মতো বাছাইপর্বে অংশ নেয়।

দলীয় সদস্য

গ্রুপ পর্ব

গ্রুপ এ 

উৎস: ইএসপিএনক্রিকইনফো

গ্রুপ বি 

উৎস: ইএসপিএন

শীল্ড প্রতিযোগিতা

শীল্ড সেমি-ফাইনাল

শীল্ড ফাইনাল

চূড়ান্ত খেলা

সেমি-ফাইনাল

ফাইনাল

স্থান নির্ধারণী খেলা

৩য় স্থান নির্ধারণী

৭ম স্থান নির্ধারণী

চূড়ান্ত অবস্থান 

 ২০১৬ বিশ্ব টুয়েন্টি২০ প্রতিযোগিতায় খেলবে।

তথ্যসূত্র

আরও দেখুন 
 আইসিসি মহিলা বিশ্ব টুয়েন্টি২০
 ২০১৬ আইসিসি বিশ্ব টুয়েন্টি২০
 ২০১৬ আইসিসি মহিলা বিশ্ব টুয়েন্টি২০

বহিঃসংযোগ 
 ক্রিকইনফোতে টুর্নামেন্টের পাতা 

আইসিসি মহিলা বিশ্ব টুয়েন্টি২০
২০১৫-১৬ আন্তর্জাতিক ক্রিকেট প্রতিযোগিতা
ব্যাংককে ক্রীড়া
থাইল্যান্ডে আন্তর্জাতিক ক্রিকেট প্রতিযোগিতা
২০১৫-এ থাই ক্রীড়া
২০১৫-এ মহিলাদের ক্রিকেট